Gavaudan
Gavaudan (forma classica) o Gevaudan o Gigaudan (formas popularas) es un país occitan situat dins lo Massís Central. Lo departament de Losera li correspond gaireben mas i cal tirar l'ancian canton de Maruèis e i ajustar lo de Saug en Naut Léger e qualques comunas d'Ardecha. Son nom li ven de la tribú celtica dels Gabals.

Lo gentilici es gavaudanés -esa, gevaudanés -esa o gigaudian -ana

Gavaudan e Losera an de termièras particularament establas dins l'istòria: lo territòri dels Gabals devenguèt la ciutat romana del meteis nom que devenguèt l'avescat de Mende e a la Revolucion Francesa lo departament de Losera.

S'unitat i a dins las termièras istoricas, lo país es particularament variat e compartimentat. Destriem las regions seguentas:

Aubrac
Marjarida

Aquelas doas regions forman lo Naut Gavaudan o "Montanha".

Los causses: lo Causse Mejan e lo Causse de Sauvatèrra
Las Cevenas

Aquelas tres regions forman lo Bas Gavaudan (mai se lo mot es plan pauc emplegat e l'identitat gavaldanesa pus fosca)

Entre aquelas regions se tròban
Lo Mont Losera e la montanha del Golet
La Val d'Òlt ont se tròba la capitala Mende

Caduna d'aquelas regions es plan tipada e las lors termièras "culturalas" o "geograficas" correspondon pas a las termièras istoricas de Gavaudan. Aital Aubrac es a l'encòp en Gavaudan, Roergue e Auvèrnha, las Cevenas en Gavaudan, Vivarés e Cevenas Gardesas.

Lengadòc
Losera e Gavaudan